Държавен вестник, бр. 32, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  32
„(1) Веществените доказателствени средства, 
получени при използване на специални разузна­
вателни средства, се изготвят в два екземпляра 
от съответната структура по чл. 20, ал. 1, която 
ги прилага, и се отразяват в протокол по реда, 
предвиден в Наказателно-процесуалния кодекс. 
В срок до 24 часа от изготвянето им по един 
екземпляр от изготвените доказателствени 
средства и протокола се изпращат запечатани 
на съответния орган по чл. 13, ал. 1 или 2 и 
на органа по чл. 15. Когато това е необходимо 
за нуждите на наказателното производство, 
при използване на специални разузнавателни 
средства съответният орган по чл. 13, ал. 2 
може да постанови веществените доказател­
ствени средства да се изготвят в повече от два 
екземпляра. В тези случаи в срок до 24 часа от 
изготвянето на веществените доказателствени 
средства запечатан екземпляр се изпраща на 
органа по чл. 15, а останалите екземпляри се 
изпращат на органа по чл. 13, ал. 2.“
2. В ал. 3, т. 1 след думите „чл. 13, ал. 1“ 
се добавя „или 2“.
§ 70. В Закона за подпомагане и финансова 
компенсация на пострадали от престъпления 
(ДВ, бр. 105 от 2006 г.) в чл. 12, т. 2 думите 
„чл. 24, ал. 1, т. 1, 7, 9 и 11“ се заменят с „чл. 24, 
ал. 1, т. 1, 7 и 9“.
§ 71. В Закона за правната помощ (обн., 
ДВ, бр. 79 от 2005 г.; изм. и доп., бр. 105 от 
2005 г., бр. 17 и 30 от 2006 г. и бр. 42 от 2009 г.) 
се правят следните изменения:
1. В чл. 20, ал. 1 и 2 думата „дознанието“ 
се заменя с „Министерството на вътрешните 
работи и Министерството на отбраната“.
2. В чл. 23:
а) в ал. 1 след думите „адвокатска защита“ 
се добавя „резервен защитник“;
б) в ал. 2 и 3 думите „заподозреният“ и 
„уличеният“ се заличават.
3. В чл. 28, ал. 1 думите „уличеният или 
заподозреният“ се заличават.
§ 72. Този закон влиза в сила един месец 
след обнародването му в „Държавен вестник“ 
с изключение на разпоредбата на § 5, която 
влиза в сила една година след обнародването 
на закона в „Държавен вестник“.
Законът е приет от 41-ото Народно събрание 
на 25 март 2010 г. и на 21 април 2010 г. и е 
подпечатан с официалния печат на Народното 
събрание.
Председател на Народното събрание: 
Цецка Цачева
2906
РЕШЕНИЕ
за персонални промени в Министерския съвет 
на Република България
Народното събрание на основание чл. 84, 
т. 6 от Конституцията на Република България 
и във връзка с Решение на Народното събра­
ние за  избиране на Министерски съвет на 
Република България от 27 юли 2009 г. (ДВ, 
бр. 60 от 2009 г.)
Р Е Ш И :
1. Освобождава Божидар Михайлов Нанев 
като министър на здравеопазването.
2. Избира Анна-Мария Борисова Иванова 
за министър на здравеопазването.
Решението е прието от 41-ото Народно 
събрание на 21 април 2010 г. и е подпечатано 
с официалния печат на Народното събрание.
Председател на Народното събрание: 
Цецка Цачева
Подпечатано с държавния печат.
Министър на правосъдието:
Маргарита Попова
3547
РЕШЕНИЕ
за освобождаване на членове на Комисията 
за регулиране на съобщенията 
Народното събрание на основание чл. 84, 
т. 8 и чл. 86, ал. 1 от Конституцията на Ре­
публика България и § 6 от заключителните 
разпоредби на Закона за изменение и допъл­
нение на Закона за електронните съобщения 
(ДВ, бр. 27 от 2010 г.)
Р Е Ш И :
Освобождава като членове на Комисията 
за регулиране на съобщенията:
Вяра Чавдарова Минчева,
Радослав Георгиев Илиевски,
Свилен Христов Попов.
Решението е прието от 41-ото Народно 
събрание на 22 април 2010 г. и е подпечатано 
с официалния печат на Народното събрание.
Председател на Народното събрание: 
Цецка Цачева
Подпечатано с държавния печат.
Министър на правосъдието:
Маргарита Попова
3584
РЕШЕНИЕ
за предсрочно прекратяване на мандата на 
директора на Националната здравноосигу­
рителна каса 
Народното събрание на основание чл. 84, 
т. 8 и чл. 86, ал. 1 от Конституцията на Репуб­
лика България и чл. 19, ал. 4, т. 5 от Закона 
за здравното осигуряване
Р Е Ш И :
Предсрочно прекратява мандата на Жени 
Николаева Бумбарова-Начева като директор 
на Националната здравноосигурителна каса.
Решението е прието от 41-ото Народно 
събрание на 22 април 2010 г. и е подпечатано 
с официалния печат на Народното събрание.
Председател на Народното събрание: 
Цецка Цачева
Подпечатано с държавния печат.
Министър на правосъдието:
Маргарита Попова
3585